A4-0068/98

Απόφαση σχετικά με την κοινή θέση που καθόρισε το Συμβούλιο για την έκδοση του/της οδηγίας του Συμβουλίου που αφορά την καταγραφή ατόμων που ταξιδεύουν με επιβατηγά πλοία που εκτελούν δρομολόγια προς ή από λιμένες των κρατών μελών της Κοινότητας (C4-0620/97 - 96/0281(SYN))(Διαδικασία συνεργασίας: δεύτερη ανάγνωση)

Το Ευρωπαΐκό Κοινοβούλιο,

- έχοντας υπόψη την κοινή θέση του Συμβουλίου (C4-0620/97 - 96/0281(SYN)) ((ΕΕ C 23 της 23.1.1998, σελ 17)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 182 της 16.6.1997, σελ. 34)) σχετικά με την πρόταση της Επιτροπής προς το Συμβούλιο (COM(96)0574) ((ΕΕ C 31 της 31.1.1997, σελ. 5)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπή Μεταφορών και Τουρισμού (A4-0068/98),

1. τροποποιεί ως ακολούθως την κοινή θέση

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Αιτιολογική σκέψη 2

>Αρχικό κείμενο>

2) ότι η Κοινότητα ανησυχεί σοβαρά για τα θαλάσσια ατυχήματα επιβατηγών πλοίων με αποτέλεσμα τη μαζική απώλεια ανθρώπινων ζωών, ειδικότερα δε τα ατυχήματα των πλοίων «Herald of Free Enterprise» και «Estonia» 7 ότι οι χρησιμοποιούντες επιβατηγά πλοία και ταχύπλοα επιβατηγά σκάφη σε όλη την Κοινότητα δικαιούνται να αναμένουν και να λαμβάνουν κατάλληλο επίπεδο ασφάλειας, καθώς και ένα ικανοποιητικό σύστημα πληροφοριών το οποίο θα διευκολύνει τις ενέργειες αναζήτησης και διάσωσης και την αποτελεσματική αντιμετώπιση των συνεπειών του ατυχήματος 7

>Κείμενο μετά την ψηφοφορία στο ΕΚ>

2) ότι η Κοινότητα ανησυχεί σοβαρά για

την περιορισμένη πρόοδο όσον αφορά την ασφάλεια των θαλάσσιων μεταφορών επιβατών κατά τα ένδεκα έτη που παρήλθαν από το ατύχημα του «Herald of Free Enterprise» στις 6 Μαρτίου 1987 το οποίο είχε ως συνέπεια την απώλεια 191 ανθρώπινων ζωών και του «Estonia» στις 28 Σεπτεμβρίου 1994 7 ότι οι χρησιμοποιούντες επιβατηγά πλοία και ταχύπλοα επιβατηγά σκάφη σε όλη την Κοινότητα δικαιούνται να αναμένουν και να λαμβάνουν κατάλληλο επίπεδο ασφάλειας, καθώς και ένα ικανοποιητικό σύστημα πληροφοριών το οποίο θα διευκολύνει τις ενέργειες αναζήτησης και διάσωσης και την αποτελεσματική αντιμετώπιση των συνεπειών του ατυχήματος 7

(Τροπολογία 2)

Αιτιολογική σκέψη 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α) ότι η έλλειψη πολιτικής βούλησης για τη βελτίωση των πτυχών ασφάλειας των θαλάσσιων μεταφορών και ο παραμερισμός των συστάσεων που περιέχονται στην έκθεση Sheen, η οποία συντάχθηκε μετά το ναυάγιο του «Herald of Free Enterprise», επέτρεψαν τη συνέχιση της κατάστασης αυτής 7

(Τροπολογία 3)

Αιτιολογική σκέψη 8α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

8α) ότι χρειάζονται κατεπειγόντως και πρέπει να περιληφθούν στα μελλοντικά μέτρα για τη βελτίωση της ασφάλειας στη θάλασσα, προδιαγραφές ασφάλειας για το σχεδιασμό και την κατασκευή επιβατηγών οχηματαγωγών πλοίων ro-ro, συμπεριλαμβανομένων των στεγανών χωρισμάτων και των πτερυγίων ευστάθειας 7

(Τροπολογία 4)

Άρθρο 1α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 1α

Η παρούσα οδηγία εφαρμόζεται σε όλες τις υποθαλάσσιες σιδηροδρομικές σήραγγες για διαδρομές μεταφοράς αυτοκινήτων άνω των είκοσι μιλίων

(Τροπολογία 5)

Άρθρο 3, πρώτο εδάφιο, εισαγωγική πρόταση

>Αρχικό κείμενο>

Η παρούσα οδηγία εφαρμόζεται σε όλα τα επιβατηγά πλοία, με εξαίρεση:

>Κείμενο μετά την ψηφοφορία στο ΕΚ>

Η παρούσα οδηγία εφαρμόζεται σε όλες

τις υποθαλάσσιες σιδηροδρομικές σήραγγες για διαδρομές μεταφοράς αυτοκινήτων άνω των είκοσι μιλίων και σε επιβατηγά πλοία, με εξαίρεση:

(Τροπολογία 6)

Άρθρο 5

>Αρχικό κείμενο>

1. Οι ακόλουθες πληροφορίες καταχωρούνται για όλα τα επιβατηγά πλοία τα οποία αναχωρούν από λιμένα κράτους μέλους και πραγματοποιούν δρομολόγιο άνω των 20 μιλίων από το σημείο αναχώρησής τους :

>Κείμενο μετά την ψηφοφορία στο ΕΚ>

1. Οι ακόλουθες πληροφορίες καταχωρούνται για όλα τα επιβατηγά πλοία τα οποία αναχωρούν από λιμένα κράτους μέλους

εφόσον η διάρκεια του ταξιδιού υπολογίζεται ότι είναι τουλάχιστον δύο ώρες ή η απόσταση μεταξύ των δύο λιμένων είναι τουλάχιστον 20 μίλια:

>Αρχικό κείμενο>

- το επώνυμο των ατόμων που επιβαίνουν του πλοίου,

- το όνομα ή το αρχικό γράμμα,

- το φύλο,

- η ηλικία ή ένδειξη για την κατηγορία ηλικίας (ενήλικος, παιδί, βρέφος) στην οποία ανήκει το άτομο, είτε η ηλικία, ή το έτος γεννήσεως,

- εφόσον παρέχονται οικειοθελώς από τον επιβάτη, πληροφορίες σχετικά με τις ειδικές φροντίδες ή τη βοήθεια που χρειάζεται ο εν λόγω επιβάτης σε περίπτωση έκτακτης ανάγκης.

>Κείμενο μετά την ψηφοφορία στο ΕΚ>

- το επώνυμο των ατόμων που επιβαίνουν του πλοίου,

- το όνομα ή το αρχικό γράμμα,

- το φύλο,

- η ηλικία ή ένδειξη για την κατηγορία ηλικίας (ενήλικος, παιδί, βρέφος) στην οποία ανήκει το άτομο, είτε η ηλικία, ή το έτος γεννήσεως,

- εφόσον παρέχονται αυθόρμητα από τον επιβάτη, πληροφορίες σχετικά με τις ειδικές φροντίδες ή τη βοήθεια που χρειάζεται ο εν λόγω επιβάτης σε περίπτωση έκτακτης ανάγκης.

>Αρχικό κείμενο>

2. Οι πληροφορίες αυτές συλλέγονται πριν την αναχώρηση και γνωστοποιούνται το αργότερο εντός 30 λεπτών μετά την αναχώρηση του επιβατηγού πλοίου στον αρμόδιο της εταιρείας για την καταμέτρηση ή στην εταιρεία ή σε επί ξηράς σύστημα της εταιρείας το οποίο εξυπηρετεί τον ίδιο σκοπό.

>Κείμενο μετά την ψηφοφορία στο ΕΚ>

2. Οι πληροφορίες αυτές γνωστοποιούνται πριν την αναχώρηση του επιβατηγού πλοίου στον αρμόδιο της εταιρείας για την καταμέτρηση ή στην εταιρεία ή σε επί ξηράς σύστημα της εταιρείας το οποίο εξυπηρετεί τον ίδιο σκοπό.

(Τροπολογία 8)

Άρθρο 9, παράγραφος 1, πρώτο εδάφιο

>Αρχικό κείμενο>

1. Ένα κράτος μέλος από το λιμένα του οποίου αναχωρεί επιβατηγό πλοίο μπορεί να μειώνει το όριο των 20 μιλίων που ορίζεται στο άρθρο 5.

>Κείμενο μετά την ψηφοφορία στο ΕΚ>

1. Ένα κράτος μέλος από το λιμένα του οποίου αναχωρεί επιβατηγό πλοίο μπορεί να μειώνει το όριο των

δύο ωρών ή των 20 μιλίων που ορίζεται στο άρθρο 5.